Мауберлинова Президент Әкімшілігіне ауысты
"Мауберлинова Президент Әкімшілігіне ауысты" | "https://abai.kz/post/112627"
TITLE: Мауберлинова Президент Әкімшілігіне ауысты
URL: https://abai.kz/post/112627
META: "Мауберлинова Президент Әкімшілігіне ауысты" | "https://abai.kz/post/112627"
DATE: 15.05.2020
AUTHOR(s): Abai.kz
TOTAL WORDS: 187
TEXT: Бұған дейін ақпарат және қоғамдық даму вице-министрі қызметін атқарған Нұргүл Мауберлинова жаңа лауазымға ие болды,- деп хабарлайды Ақорда сайты. - Мемлекет басшысының өкімімен Нұргүл Өсербайқызы Мауберлинова Қазақстан Республикасы Президенті Әкімшілігінің Ішкі саясат бөлімінің меңгерушісі қызметіне тағайындалды, - делінген хабарламада. Айта кетейік, Нұргүл Мәуберлинова 1973 жылы Қарағанды облысында дүниеге келген. 1992 ж. – Саран педагогикалық училищесін бітірген. 2000 ж. – Е. Бөкетов атындағы Қарағанды мемлекеттік университетін аяқтаған. 2006 ж. – Қазтұтыну одағының Қарағанды экономикалық университетін тәмамдаған. Ол еңбек жолын 1992 жылы Қарағанды облысының балабақшасында тәрбиеші болып бастаған, кейін Саран қаласындағы №2 орта мектепте қазақ тілі мен тарих пәнінің мұғалімі болған. 2006-2008 жж. – ҚР Мәдениет және ақпарат министрлігінің Ақпарат және мұрағат комитетінің бас маманы, бас сарапшы. 2008-2012 жж. – ҚР Премьер-Министрі Кеңсесінің Ақпараттық-сараптамалық орталығының бас кеңесшісі. 2012-2016 жж. – ҚР Президенті жанындағы «Орталық коммуникациялар қызметі» директорының орынбасары, ҚР Парламенті Мәжілісінің кеңесшісі. 2016-2018 жж. – ҚР Ақпарат және коммуникациялар қызметінің Ақпарат комитетінің төрағасы. 2018 жылдың сәуірінен 2019 жылдың сәуіріне дейін – ҚР ақпарат және коммуникациялар вице-министрі. 2019 жылдың 4 сәуірінен - Қазақстан Республикасы ақпарат және қоғамдық даму вице-министрі болды. «Қазақстан Республикасының тәуелсіздігіне 20 жыл» медалі, «Құрмет» орденімен марапатталған. Abai.kz
